详情
《題唐察院詩卷二首 其一》
作者: 劉克莊細讀公詩屢絕編,心知妙處口難傳。言言箴儆堪垂世,歷歷行藏自譜年。但覺朱絃餘倡嘆,不煩玉斧更雕鎸。小儒可是通身膽,擬爲坡仙注大全。...详情
《簡元輿祠部 其一》
作者: 黄裳文藝相從春欲暮,未去皇州散還聚。豈期擾擾凶器場,却會高談翫千古。冷官輒對華省郎,亦許烹煎待賓主。文章雖自根本來,裂破大全空縷縷。如公自蓄胸中奇,長短豈能欺五度。曠野羣陂渴霖雨,欲叫蝦蟆已窺戶。春衫未疊麥寒薄,最愜含毫斲詩句。如公簡靜意尤遠,卒邇清風慰遐慕。牽率鄙興遊太虛,滿我縑箱始歸去。...详情
《米元章書簡帖贊》
作者: 岳珂論書自晉始,蓋因其風俗之清而流之于妍。降而六代,又以其習尚之篤而溺之于專。維唐設科,身判書言。作成自初,歐褚爭先,薛靚張顛,顔真迎便。中世而後,雖經生楷隸,猶得以揚鑣而鳴鞭。五季日卑,吾宋興焉。士以德進,捨藝之偏。既窒其進取之塗,故世之以書名家者,皆不雜以人而純乎天。更八葉之豫豐,乃設學而詳延。有芾者出,集其大全。蓋繇羲獻而來,遡崇觀而前,或營萃以拔棘,或宮牆而及肩,或小醇而大疵,或舍正而取權。六書之統,殆所謂芾之死不得其傳也。巘巘喬嶽,洋洋大川,草木風雲,波濤蛟黿。我繫此評,其然豈然。較三十里,後八百年。...